Diari Oficial de la Generalitat Valenciana


Sumari del DOGV 7300, del 20-06-2014 (2014/5342)

RESOLUCIÓ de 10 de juny de 2014, del director general del SERVEF, per la qual es determina la composició de la mesa de contractació de l'organisme.
---------------------------------------------------------------------------------------------------------------------------------------------------

### Dades del document

Número de DOGV
:   7300

Data del DOGV
:   20-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5342


Data del document
:   10-06-2014

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servici Valencià d'Ocupació i Formació
    * Servei Valencià d'Ocupació i Formació

RESOLUCIÓ de 10 de juny de 2014, del director general del SERVEF, per la qual es determina la composició de la mesa de contractació de l'organisme.  
 [2014/5342]  
L'actual composició de la mesa de contractació del SERVEF va ser establida per resolució del director general de l'organisme de 31 de març de 2009 i publicada en el Diari Oficial de la Comunitat Valenciana número 6000, de 24 d'abril de 2009.  
Mitjançant Decret 194/2013, de 20 de desembre, del Consell, s'aprova el Reglament d'Organització i Règim Jurídic del Servici Valencià d'Ocupació i Formació (SERVEF), havent-se modificat a través d'este l'estructura d'òrgans directius i unitats administratives continguda en l'anterior Reglament aprovat per Decret 41/2001, de 27 de febrer, del Consell, i que hi ha sigut derogat per l'esmentat Decret 194/2013.  
  
Per això, resulta necessari modificar la ressenyada resolució al objecte d'adequar la composició de la mesa de contractació del SERVEF a la nova estructura orgànica establida en l'esmentat decret.  
De conformitat amb el que disposa l'article 320 del Text Refós de la Llei de Contractes del Sector Públic, aprovat per Decret Legislatiu 3/2011, de 14 de novembre, l'òrgan de contractació en els procediments oberts i restringits i en els procediments negociats amb publicitat a què es referix l'article 177.1, així com en els procediments negociats en què no siga necessari publicar anuncis de licitació però que de manera potestativa així ho decidisca l'òrgan de contractació, estarà assistit per una mesa de contractació, que serà l'òrgan competent per a la valoració de les ofertes.  
La referida mesa estarà constituïda per un president, els vocals que es determinen reglamentàriament, i un secretari. Els membres de la mesa seran nomenats per l'òrgan de contractació. El secretari haurà de ser designat entre funcionaris o, si no n'hi ha, un altre tipus de personal dependent de l'òrgan de contractació, i entre els vocals hauran de figurar necessàriament un funcionari d'entre els que tinguen atribuït legalment o reglamentàriament l'assessorament jurídic de l'òrgan de contractació i un interventor, o, a falta d'estos, una persona al servici de l'òrgan de contractació que tinga atribuïdes les funcions corresponents al seu assessorament jurídic, i una altra que tinga atribuïdes les relatives al seu control economicopressupostari.  
Segons l'article 21.4 del Reial Decret 817/2009, de 8 de maig, pel que es desenrotlla parcialment la Llei 30/2007, de 30 d'octubre, de Contractes del Sector Públic, «la designació dels membres de la mesa de contractació podrà fer-se amb caràcter permanent o de manera específica per a l'adjudicació de cada contracte».  
Considerant el que disposa la Llei 3/2000, de 17 d'abril, per la qual es crea el Servici Valencià d'Ocupació i Formació, en relació amb l'article 316.2 del TRLCSP, així com el Decret 194/2013, de 20 de desembre, del Consell, pel qual s'aprova el Reglament d'Organització i Règim Jurídic del Servici Valencià d'Ocupació i Formació, resolc:  
  
  
Primer  
La mesa de contractació quedarà constituïda de la manera següent:  
  
Presidència  
Titular: subdirector/a general administratiu/va.  
Suplent: cap del Servici de Contractació i Gestió Administrativa i Patrimonial.  
Secretaria  
Un/a representant del Servici de Contractació i Gestió Administrativa i Patrimonial.  
Vocals  
Un/a representant de l'Advocacia General.  
Un/a representant de la Intervenció Delegada.  
Un/a representant del Servici de Gestió Financera i Pressupostària.  
  
Cap del Servici de Contractació i Gestió Administrativa i Patrimonial, actuant com a suplent d'este, si és el cas, un/a representant del dit Servici.  
Un/a representant de la Direcció General proponent del contracte.  
Segon  
Tots els membres de la mesa de contractació tindran veu i vot, excepte el/la secretari/ària, que actuarà amb veu però sense vot.  
  
Tercer  
Quan en l'adopció d'acords es produïsca un empat, este serà dirimit amb el vot de la Presidència.  
  
Quart  
A la mesa es podran incorporar els funcionaris o assessors especialitzats que s'estime convenient per la Presidència d'esta, que actuaran amb veu però sense vot.  
  
Quint  
La designació de la mesa es fa amb caràcter general per a l'adjudicació dels contractes els plecs de clàusules administratives particulars dels quals no concreten la seua composició.  
  
Sext  
La present resolució produirà efectes des de l'endemà de la seua publicació en el Diari Oficial de la Comunitat Valenciana.  
  
València, 10 de juny de 2014.- El director general del SERVEF: Fernando Díaz Requena.